VEGA & Smash!Bang!Pow! præsenterer

**Amerikanske Phosphorescent gæster VEGA med rost album**

*Amerikanske Phosphorescent optræder den 11. august med sit anmelderroste sjette album* Muchacho *i Lille VEGA. Det er anden gang at Matthew Houck aka. Phosphorescent giver koncert i VEGA, som han sidst gæstede i 2010.*

**Anmelderrost album**

Singer/songwriter Matthew Houck, som tidligere har været sammenlignet med prominente herrer som Bob Dylan og Bonnie ’Prince’ Billy, udgav den 18. marts albummet *Muchacho*, som er blevet rost til skyerne af såvel den nationale som internationale presse. Intet mindre end 9.3/10 fik albummet hos amerikanske [Paste Magazine](http://www.pastemagazine.com/articles/2013/03/phosphorescent-muchacho.html), og [Pitchfork](http://pitchfork.com/reviews/albums/17522-phosphorescent-muchacho/) belønnede albummet med hele 8.8/10 og tildelte det titlen Best New Music.

Herhjemme gav [Gaffa](http://gaffa.dk/anmeldelse/69801) albummet fem fine stjerner og skrev bl.a.:

*“De stærke stunder står i kø på* Muchacho*, der selv i de mest tyste passager lever og ånder på mest vitale vis, og som derved aldrig keder det fjerneste.”*

Her kan du se videoen til det smukke nummer ”[Song for Zula](http://www.youtube.com/watch?v=ZPxQYhGpdvg)”, som Phosphorescent desuden fornyligt fremførte i det amerikanske talk show Late Night With Jimmy Fallon, og som [Paste Magazine](http://www.pastemagazine.com/blogs/lists/2013/04/the-25-best-songs-of-2013-so-far.html?p=2) har udnævnt til ét af 2013s bedste numre.

**Coveralbum til ære for Willie Nelson**I 2009 udgav Phosphorescent coveralbummet *To Willie*, som er en hyldest til Houcks egen helt, countrysangeren Willie Nelson. Her har Houck samlet sine 11 favoritnumre af Nelson, som han behandler med stor respekt og giver sit helt eget unikke udtryk.

Her kan du se en live-session optaget på den seattlebaserede radiostation KEXP, hvor Phosphorescent spiller det utrolig fine covernummer ”[Can I Sleep In Your Arms](http://www.youtube.com/watch?v=TG4DAF5DSgk)”.

**Eksil i Mexico**
Houcks karriere startede i 2000, hvor han udgav albummet *Hipolit* under kunstnernavnet Fillup Shack. I 2003 kom Houcks første udgivelse under navnet Phosphorescent i form af fuldlængde lp’en *A Houndred Times or More*.

Efter at have turneret med sit seneste album *Here’s to Taking it Easy* fra 2010, var Houck både mentalt og fysisk opbrugt ikke mindst pga. at have mistet både studie og kæresten. Han købte derfor en flybillet til Tulum i Mexico og var tre timer senere om bord på flyet med sin guitar.

I Mexico lejede Houck en hytte på stranden i et forsøg på at få livsglæden og inspirationen tilbage, og her begyndte numrene til *Muchacho* at tage form, og da Houck kom tilbage til New York, startede han indspilningerne til albummet i sit nye studie.

**Fakta om koncerten**

Phosphorescent (US)

Søndag den 11. august kl. 19.30

Lille VEGA, Enghavevej 40, 1674 Kbh. V

150 kr. + gebyr
Forsalget starter den 15. maj via VEGAs hjemmeside, Billetnet og på posthuse.
Læs mere om koncerten på: <http://vega.dk/arrangementer/phosphorescent-11434.html>

*For yderligere oplysninger kontakt venligst*
Lene Højmark
Kommunikationsmedarbejder, VEGA

lh@vega.dk - 3326 0953